**Csorba Győző Könyvtár – Irodalmi kvíz (2013. május)**

**KÁNYÁDI SÁNDOR**

E havi irodalmi kvízünk a 2013. május 10-én 84. születésnapját ünneplő Kányádi Sándor előtt tiszteleg. Az erdélyi költő ma az egész magyar nyelvterületen, a legszélesebb olvasóközönség körében, az egyik legismertebb, legnépszerűbb, klasszikusként megbecsült alakja irodalmunknak. Magyarság és emberség, erdélyiség és európaiság, hagyomány és modernség, erkölcs és esztétikum elválaszthatatlanul összetartozó fogalmak Kányádi Sándor írásművészetében.. A költővel készült interjúkban, vallomásokban is ez a következetes erkölcsiség, az állandó készenlét, a Pilinszkyvel rokon „mozdulatlan elkötelezettség” látszik a leghangsúlyosabb mozzanatnak.

A helyes megfejtők között minden hónap végén könyvjutalmat sorsolunk ki.

1. **Már legkorábbi dokumentálható őse írástudó volt. Borbáth Károly történész szerint már az ….-as évek végén keletkezett iratokban olvasott nagygalambfalvi Kányádiakról. Melyik dátumról beszél a történész?**
2. 1400
3. 1559
4. 1715
5. **Kányádi Sándor 11 éves korában elveszítette édesanyját. Beteges, vézna fiú volt, fizikai munkára alkalmatlannak nyilvánították. Így került kollégiumba. 1941 és 1950 között Székelyudvarhelyen három intézményben végezte középiskolai tanulmányait. Melyikben érettségizett?**
6. Református Kollégium
7. Fémipari Középiskola
8. Római Katolikus Főgimnázium
9. **Első verseskötete 1955-ben jelent meg *Virágzik a cseresznyefa* címmel. Ebből az évben íródott az *Arany János kalapja* c. vers is, melyből most a csonka idézet szól.**

**„be megtisztulna a líra:**

**egyik-másik kollégám ha versek helyett**

**……………………..”**

**Hogy hangzik a versszak utolsó sora?**

1. prózát írna
2. szállítóleveleket írna
3. marhacédulákat írna
4. **A költő több irodalmi orgánum szerkesztőségének volt a munkatársa. 1960-tól nyugdíjazásáig egy gyermeklap szerkesztője volt. Az újság címére utalóan, hogy nevezi Kányádi Sándor a saját gyermekverseit?**
5. Fekete-piros versek
6. Napsugár versek
7. Nap-Hold versek
8. **Számtalan gyemekverskötete és mesekönyve jelent meg. Kányádi Sándor ars poetiocája szerint nem szabad szigorúan elválasztani a gyerekirodalmat a felnőtt irodalomtól, ezért gyerekverseit sokszor besorolta a felnőtteknek szánt köteteibe, hogy ugyanabban a könyvben találja meg a maga olvasnivalóját a felnőtt is, meg a gyermek is, aki megszokja a könyvet, s fokozatosan megismerkedhet a „komoly” versekkel is. Ennek az ars poeticának szép példája a lovait kereső kisfiú története. A történettel a gyermek először a ………….. című mesében meseként találkozik, később, ha megismerkedik a *Fától fáig* című verssel, értelmezhető lesz számára az elvontabb költemény. Mi a mese címe?**
9. *Kenyérmadár*
10. *Farkasűző furulya*
11. *A kisfiú és az ő hűséges barátja*
12. **Költészetének alaphangjává vált az a két sor, mely egy olyan versben szerepel, amelyik fordulópontot is jelent költői útján. Melyik ez a vers?**

**„Az egyenes beszéd,**

**Nekem csak az a szép.”**

1. *Harmat a csillagon*
2. *Kóbor kutya*
3. *Sirálytánc*
4. **Kányádi Sándor kiváló műfordító. A román, német, erdélyi szász, jiddis, alkalmanként az orosz, francia nyelvek lírájából készített átültetéseket. Egyberostált műfordításait először 1999-ben adta közre. Milyen címmel?**
5. *Egyberostált versek és műfordítások*
6. *Előhang*
7. *Csipkebokor az alkonyatban*
8. **Abban az évben, mikor meghívják a rotterdami nemzetközi költőtalálkozóra, nem kap útlevelet, ezért tiltakozásul kilép a Romániai Írószövetségből. Melyik év ez?**
9. 1976-ban
10. 1987-ben
11. 2000-ben
12. **Mikor kapta meg a Kossuth-díjat?**
13. 1972-ben
14. 1993-ban
15. soha
16. **A hagyomány és újítás, a nyelvi tisztaság mesterdarabja az 1997-ben megjelent gyűjteményes kötetének címadó verse. Mi a vers teljes címe: *Valaki jár a* …**
17. tű fokán
18. háztetőn
19. fák hegyén
20. **Melyik irodalomtörténésznek jelent meg monográfiája Kányádiról a Kallingram Kiadónál?**
21. Király István
22. Pécsi Györgyi
23. Tverdota György
24. **Maradandó költői életművéért, az összmagyarság nemzettudatának erősítéséért, az örök és egyetemes emberi értékek melletti példamutató elkötelezettségéért 75 éves korában …………….. –díjban is részesült. Melyik díj volt ez?**
25. Hazám-díj
26. A Magyar Kultúra Követei Díj
27. Mecénás-díj
28. **Rendszeresen tart író-olvasó találkozókat, verseit maga viszi el számtalan helyre és szólaltatja meg az érintettek: kicsinyek, (kis)iskolások és felnőttek körében Ezekről a találkozókról, „nyelvi, irodalmi szólmizálások”-ról vallja a költő: „ … mint Kodály Zoltán, aki a zenei ábécé oktatását annyira fontosnak tartotta; én az ilyen találkozókat magán költészeti-irodalmi ábécé tanfolyamoknak fogom fel.” Évente hány ilyen találkozón vesz részt?**
29. közel 20
30. közel 50
31. közel 100

**13+1 Digitalizált műveivel melyik múzeumunk honlapján találkozhatunk?**

1. Nemzeti Múzeum
2. Petőfi Irodalmi Múzeum
3. Nemzeti Galéria

Kérjük, adja meg nevét és elérhetőségét!